text: Chauffør lavede mad i lastbilens førerhus - så eksploderede gasblusset
  20 november 2018 kl. 21.02
  En 51-årige mand er alvorligt forbrændt, efter et gasblus eksploderede.
  En lastbilchauffør var tirsdag aften i gang med at lave mad i førerhuset på en lastbil, da gasblusset pludselig eksploderede.
  Det oplyser vagthavende ved Syd- og Sønderjyllands Politi.
  Den 51-årige mand blev alvorligt forbrændt på hænder, arme og i ansigtet og blev straks fløjet til brandsårsafdelingen på et tysk hospital lige syd for grænsen.
  Lastbilen var parkeret på Industrivej i Padborg. 
  Klik her og se mere på Localeyes.dk
  
  